726 XIII. REND. ÉNEKLŐK. 



* A CSÍKOSFEJŰ SITKE. 



Calamodus aquaticus (Gm.) i788. 



[Motacilla aquatica Gm. — Sylvia aquatica Lath. — Galamoheiije aquatica 

 BoiE. — Salicaria aquatica Keys. «fe Blas. — Garicicola striata Brhm. — Acrocephalus 

 aquaticus A. Brhm.] 



Jegyei : valamivel kisebb, mint előbbi ; egészben hasonlít is hozzá, 

 csakhogy alapszíne sokkal világosabb, agyagsdrgds ; fején 5 hosszantfutó 

 sávoly, még pedig a szemöldökön világosagyagsárga, a fejtető közepén 

 ugyanilyszínü s a kettő közt egy-egy fekete ; farcsíkja sárgás rozsdaszínü 

 s feketén foltos ; a csőr szarubarna, az alsó káva töfele sárgás ; lábai sár- 

 gás hússzínúek; szemei barnák. Vannak példányok, a melyeknél a hát 

 eleje és a nyak hátsó részének alapszíne szürkésbe játszik, náluk a 

 fejtető középsávolya is ilyen; ezeket sokan Calamodus aquaticus car'iceti 

 Naum. 1823. néven mint fajtát különböztetik meg. 



Mértéke: H. 12-5— 12-7; Sz. 5-8~6-3; F. 4-8—5; L. 1-9—2 

 Cs. 0-9—1-05 cm. 



Közép- és Dél-Európában honos, de sokkal ritkább, mint előbbi. 

 Dánia déli részeiben és a Balti-tenger tartományaiban fekszik elterjedé- 

 sének északi határa. Angliában esetlegesen, NémetalftHdön, Belgiumban 

 költözködéskor látták; Olaszországban, Németországban költ. Nálunk a 

 legritkább sitke s fészkeléséről nincs is adatunk. Nem is találkoztam 

 vele máskor, mint költözködése szakában. Tavaszszal legtöbbet láttam 

 1890-ben Dinnyésen, mikor április 28. — május 2-ka közt vonultak át, de 

 nem telepedtek meg. Öszszel, rendesen szeptember végén, figyeltem meg 

 egyeseket a Velenczei tónál. De hogy már augusztus végén vonulásban 

 van, azt is erősíthetem, mert 1887-ben e hó 27-én néhányat az előbbi faj 

 társaságában, Borosmonostor táján (Sopronm.) bükköny-, kender- és sűrű 

 kukoricza-táblákból zavartam ki s lőttem is belőlük; ott pedig — a táj 

 nem lévén mocsaras — nem tartózkodhatik rendesen. Egyébként min- 

 denkor a tavak szélén, alacsony, nem annyira nádas, mint sasos, csuhis 

 helyeken figyeltem meg s egészen úgy viselkedett, mint az előbbi. 



